Nuwe flieks: Killerman, Dance of the 41 | Netwerk24
04 Julie 2021 00:06
Dis die Big Mac-gemorskos van aksiefilms, met Liam Hems­worth as 'n gewelddadige man verskeur tussen twee wêrelde. Ná 'n ongeluk ly hy aan geheueverlies en ontdek wie hy was en nou word. Dit klink na 'n diep ondersoekende sielkundige riller, maar dis allesbehalwe. Tuimelende motors, vreesaanjaende jaagtogte, vasbeslote oë wat soek na 'n kakebeen om af te slaan of 'n geweldenaar om te vermoor en 'n blitssnelle tempo sonder morele inhoud sal aksieslawe vasgenael hou. Dis tans die vierde gewildste film op Showmax. Ouderdomsperk: 16.
Dance of the 41 ****
Hierdie Mexikaanse Netflix-film is absoluut net op fynproewers gerig en mense wat nie maklik geskok raak nie. Pasop! Dis gegrond op die ware, dekadente en baie gewaagde verhaal van 'n politikus wat 'n dubbele lewe lei. Hy trou met die president se dogter om sy loopbaan te bevorder, maar behoort aan 'n verbode gay kultusgroep waar hy sy seksuele drange snags bevredig. 'n Knap uitbeelding van 'n skandaal wat seksualiteit uit 'n ander hoek belig.